Diari Oficial de la Generalitat Valenciana


Sumari del DOGV 4608, del 15-10-2003 (2003/10527)

RESOLUCIÓ de 10 de juliol de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 4.447,03 metres quadrats de superfície, situada a Alacant, pla parcial II/9, Benisaudet, amb façana al carrer del Mestre Alonso, destinat a la construcció d'un centre de salut, realitzada per l'ajuntament del dit municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10614


Data del document
:   10-07-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * transmissió de la propietat
    * cultura regional
    * propietat immobiliària

RESOLUCIÓ de 10 de juliol de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 4.447,03 metres quadrats de superfície, situada a Alacant, pla parcial II/9, Benisaudet, amb façana al carrer del Mestre Alonso, destinat a la construcció d'un centre de salut, realitzada per l'ajuntament del dit municipi. [2003/Q10844]
  
L'Ajuntament d'Alacant, en la sessió plenària realitzada el dia 13 de maig del 2003, va acordar la cessió gratuïta a la Generalitat Valenciana de la parcel·la de la seua propietat, de 4.447,03 metres quadrats de superfície, situada al pla parcial II/9, Benisaudet, amb façana al carrer del Mestre Alonso de la dita població.
  
A proposta de la Conselleria de Sanitat, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a la construcció d'un centre de salut, amb les condicions següents:
  
1. La finalitat per a la qual s'efectua la cessió s'haurà de complir en el termini màxim de quatre anys, i s'haurà de mantindre la destinació il·limitadament. En cas contrari, el bé cedit revertirà a l'ajuntament lliure de càrregues i gravàmens, i amb totes les seues pertinences, accessions i construccions.
  
2. Les condicions anteriorment establides per a la validesa de la cessió, estan referides a la destinació fixada en l'acord de cessió, i el negoci jurídic que ens ocupa es qualifica com donació modal, de forma que en cas d'incompliment de la càrrega, quedarà resolta la cessió i la propietat de la parcel·la revertirà a la corporació local cedent, amb dret a percebre de l'administració cessionària, amb taxació pericial prèvia, el valor dels detriments experimentats en el bé cedit.
  
3. La cessió s'haurà d'elevar a escriptura pública i inscriure's en el Registre de la Propietat; totes les despeses i impostos que es deriven d'este negoci jurídic seran satisfets per l'administració cessionària.
  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, així com que la Conselleria de Sanitat té previsió de despesa necessària per a complir els compromisos que la Generalitat Valenciana adquirix com a conseqüència de l'acceptació de l'immoble.
  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a qui correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Alacant de la parcel·la que té 4.447,03 metres quadrats de superfície, situada en el pla parcial II/9, Benisaudet, amb façana al carrer del Mestre Alonso de la dita població, que confronta: nord, carrer número 9 (futura Via Parc); sud, amb límit del pla parcial sector II/9, Benisaudet; est, amb límit del pla parcial sector II/9, Benisaudet, carrer del Mestre Alonso, i oest, parcel·la de reemplaçament D1 del projecte de reparcel·lació, destinada a parc esportiu.
  
Consta inscrit al Registre de la Propietat d'Alacant, número vuit, al tom 81, llibre 81, foli 140, finca 4.347, inscripció 1a.
  
- Referència cadastral: 5834064LU1976B3373YG.
  
Segon
  
La cessió gratuïta realitzada per l'Ajuntament d'Alacant, s'efectua amb la condició de destinar la parcel·la a la construcció d'un centre de salut, amb les condicions següents:
  
1. La finalitat per a la qual s'efectua la cessió s'haurà de complir en el termini màxim de quatre anys, i s'haurà de mantindre la destinació il·limitadament. En cas contrari, el bé cedit revertirà a l'ajuntament lliure de càrregues i gravàmens, i amb totes les seues pertinences, accessions i construccions.
  
2. Les condicions anteriorment establides per a la validesa de la cessió, estan referides a la destinació fixada en l'acord de cessió, i el negoci jurídic que ens ocupa es qualifica com donació modal, de forma que en cas d'incompliment de la càrrega, quedarà resolta la cessió i la propietat de la parcel·la revertirà a la corporació local cedent, amb dret a percebre de l'administració cessionària, amb taxació pericial prèvia, el valor dels detriments experimentats en el bé cedit.
  
3. La cessió s'haurà d'elevar a escriptura pública i inscriure's en el Registre de la Propietat; totes les despeses i impostos que es deriven d'este negoci jurídic seran satisfets per l'administració cessionària.
  
Tercer
  
Elevar a escriptura pública la cessió i acceptació de l'immoble; totes les despeses d'esta seran a càrrec de la Generalitat Valenciana.
  
Quart
  
L'immoble acceptat, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana al Registre de la Propietat.
  
València, 10 de juliol de 2003.- El conseller d'Economia, Hisenda i Ocupació: Gerardo Camps Devesa.